cyanic-selkie/wikianc huggingface dataset:
Օգոստոս Ֆրիդրիխ Ալբրեխտ Շենկ
Շենկը Ֆրանսիայում եղել է Լեոն Կոնյեի աշակերտը։ Նա հայտնի է դարձել իր բնապատկերներով և կենդանիների նկարներով ։ Նրա աշխատանքներն առաջին անգամ հրապարակայնորեն ցուցադրվել են 1855 թվականին ։ «Տանջանք» կտավը նրա ամենահայտնի յուղաներկ աշխատանքն է, այնտեղ պատկերված է ոչխար, որը սգում է իր գառան դիակի վրա՝ շրջապատված սև ագռավներով ։ Այն ձեռք է բերվել Մելբուռնի Վիկտորիայի ազգային պատկերասրահի կողմից 1880 թվականին ։ 1885 թվականին նկարիչը դարձել է Պատվո լեգեոնի շքանշանի ասպետ ։ Շենկը մահացել Է Փարիզի մերձակայքում գտնվող Էկուեն համայնքում։
Կենսագրություն
Երիտասարդ տարիքում Շենկը հեռացել է Գլյուկշտադտից, որը դեռ Դանիայի մի մասն էր կազմում, որպեսզի շահույթ ստանա որպես «գինու ճանապարհորդ» Գերմանիայում, Ռուսաստանում և Պորտուգալիայում։ Հինգ տարի անց նա Պորտուգալիայից մեկնել է Փարիզ, որտեղ ստացել է նկարչի կրթություն։ Նա դարձել է գեղարվեստի դպրոցի պրոֆեսոր Լեոն Կոնյեի (1794-1880) աշակերտը։ Այնուհետև Շենկը մշտապես հաստատվել է Ֆրանսիայում ։
27 տարեկան հասակում նա իր առաջին դեբյուտն է արել որպես նկարիչ Փարիզի համաշխարհային ցուցահանդեսում 1855 թվականին։ 1857 թվականին մասնակցել է Շլեզվիգ-Հոլշտեյնի հոբելյանական ցուցահանդեսին։ Դրան հաջորդել է հաջող ստեղծագործական շրջան։ Նա հատկապես հայտնի է իր կենդանիների նկարներով։ Շենկը և ֆրանսիացի նկարչուհի Ռոզա Բոնյորը (1822-1899) ամենապահանջված կենդանական նկարիչներն էին, որոնց աշխատանքները հավաքվում էին ամբողջ աշխարհում։
Մոտ 1862 թվականին Շենկը և նրա կինը՝ Լյուդովիկա Ստապաչինսկայան, ծնված Վարշավայում, բնակություն են հաստատել Էկուեն քաղաքում, Փարիզից մոտ 20 կմ հյուսիս։ Քաղաքը հայտնի է եղել որպես նկարիչների գաղութ։ Էկուենի դպրոցը գրավել է հայտնի նկարիչների, այդ թվում՝ Շառլ-Ֆրանսուա Դոբինյին, Ժան Բատիստ Կամիլ Կորոյին և Մերի Կեսսետին  ։
Օգոստոս Շենկը մահացել է 1901 թվականի հունվարի 1-ին ։ Նրա գերեզմանը գտնվում է Էկուենում, որտեղ նրա անունով է կոչվել նաև ճանապարհը (rue Auguste Schenck) ։
Ծանոթագրություններ
Կատեգորիա:19-րդ դարի ֆրանսիացի նկարիչներ Կատեգորիա:Ֆրանսիացի նկարիչներ Կատեգորիա:Գերմանացի նկարիչներ
Չոյլան
Չոյլան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Լախտի
Լախտի, հայկական ժողովրդական հնագույն խաղ։ Խաղում են 2 խմբով՝ հարձակվողներ և պաշտպանվողներ։ Հրապարակի կենտրոնում գծվում է շրջանագիծ։ Պաշտպանվող խմբի խաղացողները մտնում են շրջանագծի մեջ, գոտիները դասավորում շրջանի ներսում և յուրաքանչյուրը կանգնում է իր գոտու մոտ և թույլ չի տալիս հարձակվողները վերցնեն այն։
Այն դեպքում, երբ հարձակվողները տիրում են գոտիներին, հարվածում են պաշտպանվողներին։ Վերջիններս աշխատում են խփել հարձակվողներից որևէ մեկին և նրանց հետ փոխել դերերը։ Եթե հարձակվողներին հաջողվում է դուրս բերել գոտիները, այդ դեպքում նրանք գոտիներով հարվածում են պաշտպանվողներին այնքան ժամանակ, մինչև մեկն ու մեկին ոտքով խփեն։ Լախտի ունեցել է մի քանի տարբերակներ։ Տարոնում Լախտի խաղացել են հարսանիքների ժամանակ։
Կատեգորիա:Խաղեր
Չոյլան
Ծանոթագրություններ
Կատեգորիա:Արևմտյան Հայաստանի գյուղեր
Տուրովո (գյուղ, Վյազեմսկի շրջան)
Տուրովո (Турово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Ռուդաքի
Ռուդաքի (ամբողջական անուն՝, Абуабдуллоҳ Ҷаъфар ибни Муҳаммад Рӯдакӣ՝ Աբու Աբդալլահ Ջաֆար իբն Մոհամմադ Ռուդաքի ), հայտնի բանաստեղծ, երաժիշտ և երգիչ։ Ստացել է լավ կրթություն. տիրապետել է արաբերենին, հրաշալի գիտեր Ղուրանը։ Ավելի քան 40 տարի գլխավորել է Բուխարայի Սամանիների արքունիքին կից բանաստեղծների խումբը. արժանացել է մեծ փառքի և հարստության։ Ըստ ավանդության՝ ի ծնե կույր է եղել, սակայն ենթադրվում է, որ կրոնական-աղանդավորական հայացքների համար կյանքի վերջին տարիներին կուրացրել են և հեռացրել պալատից։
Ռուդաքիի գրական հսկայական ժառանգությունից (130 հզ. բանաստեղծություն) պահպանվել են 1000 բեյթ (երկտող բանաստեղծություն), 2 քասիդ (բանաստեղծության տեսակ արևելյան պոեզիայում)՝ «Գինու մայրը» (933 թվական) և ինքնակենսագրական՝ «Ծերունական կասիդա», 2 մարսիա (եղերերգ), առանձին բեյթեր՝ «Սինդիբադնամե» ու «Արեգակի շրջապտույտը» բանաստեղծություններից, «Քալիլա և Դիմնա» առակագրքից (932 թվականին թարգմանել է արաբերենից)։
Արաբական գերիշխանության դեմ մղված պայքարում կարևորել է ազգային լեզվի՝ պարսկերենի նշանակությունը. Ռուդաքին առաջինն է գրել ժողովրդին հասկանալի լեզվով։ Նրա ստեղծագործությունները շաղախված են ժողովրդական բառ ու բանով և հագեցած կենսափիլիսոփայական ընդհանրացումներով։ Ռուդաքին երգել է բնությունը, սիրած էակի գեղեցկությունը, սիրո վեհությունը, գինու զվարթացնող ուժը։ Խոհափիլիսոփայական բեյթերում և քասիդներում անդրադարձել է աշխարհի ունայնությանը, արժևորել գիտելիքը, խրախուսել բարեգործությունը։
Ռուդաքին, լինելով արքունական բանաստեղծ, գովերգել է ավատատիրական իրականությունն ու իշխանավորներին, թեպետ համարձակորեն քննադատել է նաև կյանքի անարդարությունները, կոչ է արել առողջ բանականության ու գիտության միջոցով հաղթահարել չարիքի բուն պատճառները՝ ագահությունը և շահամոլությունը։ Ռուդաքիի ստեղծագործության մեջ են առաջին անգամ հանդիպում մասնավի (պոեմ), կասիդա, կիտա (մենառիթմային բանաստեղծություն), ռուբաի (քառյակ) արևելյան, հատկապես արաբական և պարսկական բանաստեղծական ձևերը։ Բանաստեղծի լեզուն պարզ է, պատկերավոր ու երաժշտական. նրա ոճն անվանել են «ռուդաքիավար» (այլ կերպ՝ Խորասանի կամ Թուրքեստանի), որը պահպանվել է մինչև XII դարը։
Ռուդաքիի գործերից հայերեն թարգմանել են Վահագն Դավթյանը, Սերգեյ Ումառյանը, Միքայել Հարությունյանը, Շողիկ Սաֆյանը, Մկրտիչ Խերանյանը, Արամայիս Սահակյանը։
Ռուդաքիի ենթադրյալ գերեզմանի վրա կառուցվել է դամբարան։ Նրա անունով կոչվել են խառնարան Փայլածու (Մերկուրի) մոլորակի վրա, Դուշանբեի (Տաջիկստան) գլխավոր պողոտան, Սամարղանդում և Դուշամբեում կանգնեցվել են հուշարձանները։
Ծանոթագրություններ
Կատեգորիա:Տաջիկ երգիչներ Կատեգորիա:Տաջիկ գրողներ Կատեգորիա:Տաջիկ երաժիշտներ Կատեգորիա:Տաջիկ բանաստեղծներ Կատեգորիա:Բանաստեղծներ այբբենական կարգով
Կալաոռա դե Բոեդո
Կալաոռա դե Բուեդո (իսպ.՝Calahorra de Boedo), բնակավայր և մունիցիպալիտետ Իսպանիայում։ Գտնվում է Պալենսիա գավառում, ինքնավար Կաստիլյա և Լեոն մարզում։ Մունիցիպալիտետի մի մասը գտնվում է Բաեդո Օխեդա շրջանում։ Բնակչությունը՝ 108 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Իման Ֆադիլ
Իման Ֆադիլ (Imane Fadil, ), մարոկկական ծագմամբ իտալացի ֆոտոմոդել, վարչապետ Սիլվիո Բերլուսկոնիի դեմ գործով վկա՝ անչափահասներին գայթակղելու և մանկական մարմնավաճառություն կազմակերպելու մեղադրանքով։
Կենսագրություն
Ծնվել է Մարոկկոյում։ Հետագայում ապրել է Իտալիայում։ Եղել է պրոֆեսիոնալ պարուհի ։
Նա պնդում էր, որ ներկա է եղել Բերլուսկոնիի կազմակերպած բազմաթիվ սեքս-երեկույթներին։ Իմանի պնդմամբ՝ խնջույքներին մասնակցել են անչափահաս մարմնավաճառներ, իսկ խնջույքներն ունեցել են սատանայական երանգ ։ Նա ցուցմունք է տվել Բերլուսկոնիի դեմ 2012 թվականին, այսպես կոչված, «Ռուբիի գործով» դատավարության ընթացքում ։
Իման Ֆադիլը պնդում էր, որ այս սկանդալի մասին գիրք է գրում ։ 2019 թվականի հունվարի 29-ին Ֆադիլը տեղափոխվել է հիվանդանոց, նրա մոտ սկսել է օրգանների վատացում։ Մեկ ամիս անց նա մահացել է։ Իմանի ընտանիքը հայտարարել է, որ մահվանից քիչ առաջ ինքն իր կյանքի համար մտահոգություններ է հայտնել ։ ANSA գործակալությունը, անցկացնելով թունաբանական հետազոտություն, հանգել է այն եզրակացության, որ Ֆադիլը մահացել է ռադիոակտիվ նյութերի խառնուրդից թունավորումից։ Իտալական La Repubblica թերթը հայտնել է, որ այն նյութերի թվում, որոնցով թունավորվել է Ֆադիլը, կոբալտի ռադիոակտիվ իզոտոպն է եղել ։ Նրա մահվանից հետո գրքի սևագիրը առգրավվել է հետաքննության կողմից ։
Արտաքին հղումներ
Կատեգորիա:Իտալացի մոդելներ Կատեգորիա:Մոդելներ այբբենական կարգով
Պոկրովսկոե (գյուղ, Օչակովի շրջան)
Պոկրովսկոե (Покровське), գյուղ Ուկրաինայի Նիկոլաևի մարզի Օչակովի շրջանում։
Արտաքին հղումներ
Կատեգորիա:Ուկրաինայի Նիկոլաևի մարզի Օչակովի շրջանի բնակավայրեր Կատեգորիա:Ուկրաինայի գյուղեր
(6779) Պերրին
(6779) Պերրին (Perrine), աստերոիդ աստերոիդների հիմնական գոտում։ Հայտնաբերվել է 1990 թվականի փետրվարի 20-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,255729 ա. մ., առավելագույնը մոտենում է 2,0111 ա. մ. հեռավորության վրա և հեռանում 2,5003 ա. մ. ։ Արեգակի շուրջ մեկ ամբողջական պտույտ է կատարում 1237,45 երկրային օրվա ընթացքում, իր ուղեծրով շարժվելով միջինում 0,29092 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սպորտինգ (ֆուտբոլային ակումբ, Լիսաբոն)
«Սպորտինգ» (Sporting Clube de Portugal), պորտուգալական ֆուտբոլային ակումբ Լիսաբոն քաղաքից, որը հանդես է գալիս Լիգա Սագրիշում։ Հիմնադրվել է 1906 թվականի հուլիսի 1-ին։ Համարվում է երկրի ամենատիտղոսակիր ակումբներից մեկը։ Պորտուգալիայի 18-ակի չեմպիոն, Գավաթի 16-ակի հաղթող և Սուպերգավաթի 8-ակի մրցանակակիր։ Ակումբի տնային մարզադաշտը համարվում է «Ժոզե Ալվալադեն», որը տեղավորում է 50 049 հանդիսատես։
Պատմություն
1906 թվականի հունիսի 1-ը ակումբի պաշտոնական հիմնադրման օրն է։ Սակայն ակումբի պատմությունը սկիզբ է առնում 1902 թվականից, երբ Ֆրանսիշկու և Ժոզե Մարիա Գավազու եղբայրները ստեղծեցին Sporting Club de Belas-ը։ Այդ կազմակերպությունում ֆուտբոլային սեկցիան չէր դիտարկվել, և նրա անդամները միայն մեկ անգամ խաղացին ցուցադրական ֆուտբոլային հանդիպում, տոնի ժամանակ, Սինտրա քաղաքում։ Երկու տարի անց ակումբի հիմքի վրա ստեղծված Campo Grande Football Clube-ը ֆուտբոլի հետ ոչ մի կապ չուներ, չնայած իր անվանը, և զբաղվում էր պարային երեկոների և պիկնիկների կազմակերպմամբ։ Արդյունքում այսպիսի դրությունը հանգեցրեց ակումբի 17 անդամների բողոքին՝ Ժոզե Ալվալադեի գլխավորությամբ, ովքեր 1906 թվականի ապրիլին որոշեցին դուրս գալ կազմից։ Երկուսուկես ամիս անց նրանց կողմից ստեղծվեց Sporting Club do Portugal-ը։ «Սպորտինգի» հիմնադրման մեջ մեծ դեր ունեցավ Ժոզե Ալավալադեի պապիկի ֆինանսական օգնությունը, փաստաբան Ալֆրեդու Աուգուշտու դաշ Նևեշ Օլտրեմանան։ Նորաստեղծ ակումբում բաժիններ ստեղծվեցին սպորտի տարբեր բնագավառներից, իսկ ակումբի հիմնադիրները, հիմնականում Օլտրեմանը, երազում էին այն բանի մասին, որ «Սպորտինգը» ժամանակի ընթացքում կդառնա Եվրոպայի ուժեղագույն ակումբներից մեկը։ «Սպորտինգի» հիմնադիրների պատվախնդրությունը ամրագրվեց ակումբի անվան մեջ, որտեղ քաղաքի նշումի հետ, ինչպես «Բենֆիկայինը», հետևում է ամբողջ երկրի անվանումը։
1907 թվականի փետրվարի 3-ին «Սպորտինգն» անցկացրեց իր առաջին ֆուտբոլային խաղը, որի ժամանակ ջախջախվեց «Կրուժ Նեգրայի» (Cruz Negra) կողմից՝ 1:5 հաշվով։ Հակառակորդ թիմի խաղացողների մի մասը հետագայում տեղափոխվեց «Սպորտինգ»։ Այդ նույն տարում թիմն ունեցավ զինանշան, գրասենյակ և մարզադաշտ։ Խորհրդանիշի հիմք վերցվեց կառավարության անդամներից մեկի՝ Ֆերնանդու դե Կաշտելու Բրանկուի ազգանվան խորհրդանիշը։ Խորհրդանիշում փոփոխվեց միայն գունավորումը՝ արծաթափայլ-կանաչ-սև։ 1907 թվականի դեկտեմբերի 1-ին «Սպորտինգն» առաջին անգամ հանդիպեց «Բենֆիկայի» հետ և հաղթեց 2:1 հաշվով։ Այդ նույն խաղում «Սպորտինգի» ֆուտբոլիստները առաջին անգամ խաղադաշտ դուրս եկան հաջորդական կանաչ և սպիտակ գծերով խաղաշապիկներով, ինչպես նաև սպիտակ շորտերով, որոնք 1915 թվականին փոխվեցին սևով։
1981-1982 մրցաշրջանում «Սպորտինգը» «ոսկե դուբլ» ձևակերպեց՝ անգլիացի մարզիչ Մալկոլմա Էլլիսոնի գլխավորությամբ հաղթելով ազգային առաջնությունը և գավաթը։ Թվում էր՝ ակումբը կրկին ուժ է հավաքում, սակայն 1980-ականների վերջը և 1990-ականների սկիզբը դարձավ «Սպորտինգի» պատմության ամենավատ շրջանը։
Ելույթների Վիճակագրություն
Ներքին առաջնություններում Եվրոպայի ամենաստաբիլ ակումբը. երբեք 5-րդ հորիզոնականից ներքև չի հայտնվել։ Սակայն այդ ավանդույթը խախտվեց 2012-2013 մրցաշրջանում, երբ «առյուծները» Սագրիշ Լիգայում զբաղեցրեցին 7-րդ տեղը։
Եվրոպական մրցաշարեր
ՈՒԵՖԱ-ի գավաթի հաղթողների գավաթ
ՈՒԵՖԱ-ի գավաթ
Եվրոպական չեմպիոնների գավաթ
Լատինական գավաթ
Ակումբի ռեկորդակիրներ խաղերի քանակով
Տվյալները՝ 2015 թվականի օգոստոսի 17-ի դրությամբ:
Ակումբի լավագույն ռմբարկուներ
Տվյալները՝ 2014 թվականի հոկտեմբերի 18-ի տվյալներով:
Արտաքին հղումներ
Կատեգորիա:ՖԱ «Սպորտինգ» Լիսաբոնի ֆուտբոլիստներ Կատեգորիա:Պորտուգալական ֆուտբոլային ակումբներ Կատեգորիա:Սպորտը Լիսաբոնում Կատեգորիա:1906 հիմնադրված ֆուտբոլային ակումբներ
My Chemical Romance
My Chemical Romance (/), ամերիկյան ռոք-խումբ, որը ձևավորվել է 2001 թվականին՝ Նյու-Ջերսիում։ Խմբի կազմի մեջ մտնում են՝ Ջերարդ Ուեյը (Gerard Way) (վոկալ), Մայքի Ուեյը (Mikey Way) (բաս), Ֆրենկ Այերոն (Frank Iero) (կիթառ) և Ռեյ Տորոն (Ray Toro) (սոլո-կիթառ)։ Նախորդ թմբկահար Բոբ Բրայարը լքել է խումբը։ Բրայարի դուրս գալուց հետո խմբի թմբկահարն է դառնում Մայքլ Պեդիկոնը։ 2011 թվականի սեպտեմբերի 3-ին հայտնի է դառնում, որ Պեդիկոնը դադարել է խմբի թմբկահարը լինելուց և լքում է խումբը։ 2013 թվականի մարտի 22-ին նրանք իրենց պաշտոնական էջում հայտարարում են խմբի փլուզման մասին  ։.
Կազմավորումը և դեբյուտային ալբոմը (2001-2002)
Խմբի անդամների հայրենի քաղաքը Բելվիլն և Կիրնին է՝ Նյու-Ջերսի նահանգից, բացառությամբ Բոբ Բրայարի, որի հայրենի քաղաքը Չիկագոն է՝ Իլինոյս նահանգից։ My Chemical Romance անվանումը առաջարկել է խմբի բասիստը՝ Մայքի Ուեյը, որը վերցրել է Իրվինա Ուելշայի «Ecstasy: Three Tales of Chemical Romance» ( Экстази։ три истории о любви и химии) գրքից։
Խմբի առաջին երգը, որը գրել են նրանք, եղել է «Skylines and Turnstiles»-ը (գրել է Ջերարդը սեպտեմբերի 11-ի ողբերգությունից հետո, որին ինքը անձամբ ականատես է եղել։ Այս դեպքը նրան ստիպել է ամբողջությամբ վերանայել իր կյանքը և գրել է երգը)։ Շուտով նրանց է միանում կիթառիստ Ռեյ Տորոն, որը Ջերարդի հին ընկերներից էր։ Խումբը սկսում է իր փորձերը անել Մետայի տան վերնահարկում, կատարում է էմոցիոնալ երգեր և Մայքի Ուեյը՝ Ջերարդի եղբայրը, որը աշխատում էր Barnes & Noble կազմակերպությունում, այնքան էր տպավաորված նրանց փորձերով, որ մտածում է դառնալ խմբի բաս-կիթառահարը։ Մի տարի հետո կատարվում է նրա ցանկությունը և նա մտնում է խմբի կազմի մեջ։
Խմբի ձևավորումից երեք ամիս անց նրանք պայմանագիր են ստորագրում Eyeball Records-ի հետ և սկսում է ձայնագրել իր դեբյուտային ալբոմը։ Ամբողջ ստուդիական աշխատանքները ընդգրկում են ընդամենը 10 օր՝ 2002 թվականի մայիսի 15-ից 25-ը։ Ալբոմի ձայնագրման ժամանակ խմբին է միանում կիթառիստ Ֆրենկ Այերոն, որը մինչև այդ երգում էր Pencey Prep-ում և որը ձայնագրվել էր նույնպես Eyeball-ում, բայց խումբը քայքայվել էր։ My Chemical Romance-ը համեմատել են Thursday-ի հետ։ Երկու խմբերն են Նյու-Ջերսիից են։ Բացի դրանից, I Brought You My Bullets, You Brought Me Your Love երգերի նյութը տվել է Thursday-ի վոկալիստ Ժոֆ Ռիկլին։
Three Cheers for Sweet Revenge (2003-2006)
2003 թվականին խումբը պայմանագիր է ստորագրել Reprise Records-ի հետ։ Avenged Sevenfold շրջագայությունից հետո խումնը սկսեց թողարկել իր երկրորդ՝ Three Cheers for Sweet Revenge ալբոմը։ Ալբոմը թողարկվել է 2004 թվականին և ստացել է պլատինե ալբոմի կարգավիճակ։ Ալբոմը իր մեջ ընդգրկել է չորս սինգլ. «Thank You for the Venom», «I’m Not Okay (I Promise)», «Helena» и «The Ghost of You»։
2004 թվականի օգոստոսին Ճապոնիայում տեղի ունեցած համերգից հետո Մետ Պելիսերին փոխարինեց Բոբ Բրայարը։ Պատճառը համերգի ժամանակ նրա թույլ տված սխալներն էին և նա միշտ վիճաբանության մեջ էր մտնում Ռեյ որոյի հետ։ 2005 թվականի սկզբին խումբը կատարում է իր Taste of Chaos շրջագայությունը, որի ժամանակ Green Day-ը կատարում էր իր American Idiot շրջագայությունը։ Հետո նրանք ամբողջ երկրով հանդես են գալիս Alkaline Trio և Reggie and the Full Effect շրջագայություններով։ Այդ տարի My Chemical Romance-ը և The Used-ը միաժամանակ ձայնագրում են Դեվիդ Բոուի և Queen-ի «Under Pressure» հիթի քավեր տարբերակը։
2006 թվականին թողարկվում է Life on the Murder Scene-ի DVD/1 CD տարբերակը։ Այն ներառում է համերգային ալբոմներ, տեսահոլովակներ և վիդեոօրագրեր։
The Black Parade (2006-2009)
2006 թվականի հոկտեմբերին My Chemical Romance-ը թողարկում է իր երրորդ ալբոմը՝ The Black Parade, որի պրոդյուսորն էր Ռոբ Կավալոն, որը հայտնի էր Green Day-ի աշխատանքներում։ Ալբոմը գրվել է երկրորդ հորիզոնականը բրիտանական հիթ-շքերթում, զիջելով Ռոբի Ուիլյամսի նոր՝ Rudebox ալբոմին և երկրորդ հորիզոնականը Billboard The Billboard 200 ամսագրի հիթ-շքերթում, զիջելով Hanna Montana հեռուստատեսային շոուի սաունդթրեքին։ Առաջին շաբաթում ալբոմը ԱՄՆ-ում վաճառվել է ավելի քան 240 000 օրնակով։ Այս ալբոմի առաջին երգը՝ «Welcome to the Black Parade»-ը երկու շաբաթ գլխավորում էր Մեծ Բրիտանիայի հիթ-շքերթների շարքը։ 2007 փետրվարին խումբը իրականացնում է իր համաշխարհային շրջագայությունը, որի ընթացքում գրվում են երեք այլ երգեր «Famous Last Words», «I Don’t Love You» և «Teenagers»։
My Chemical Romance-ի համաշխարհային շրջագայությունը ավարտվում է և հենց այդ ժամանակ էլ ավարտվում է The Black Parade ալբոմի կյանքը։ 2008 թվականի հուլիսի 1-ին թողարկվում է նրանց cd/dvd համերգային ալբոմը՝ «The Black Parade Is Dead!» անվանումով։ Սրանից հետո խումբը մեկնում է արձակուրդի։
Danger Days: The True Lives of the Fabulous Killjoys (2010-2012)
2010 թվականի մարտի 3-ին խումբը իր պաշտոնական էջում տեղեկացնում է այն մասին, որ Բոբ Բրայարը լքել է խումբը։
2010 թվականի նոյեմբերի 22-ին My Chemical Romance-ը թողարկում է իր չորրորդ ստուդիական ալբոմը՝ Danger Days։ The True Lives of the Fabulous Killjoys, որի ինչպես և նախորդի պրոդյուսորը եղել էր Ռոբ Կավալոն։ Առաջին սինգլը՝ «Na Na Na (Na Na Na Na Na Na Na Na Na)», թողարկվել է 2010 թվականի սեպտեմբերի 2-ին։ Տեսահոլովակի պրեմիերան եղել է հոկտեմբերի 14-ին՝ MTV-ով։ «Save Yourself, I’ll Hold Them Back» կոմպոզիցիան 2010 թվականի նոյեմբերի 5-ին խմբի պաշտոնական էջում դրվել է անվճար բեռնավորման։ Նոյեմբերի 17-ին MTV-ին իրականացնում է «Sing» սինլգի տեսահոլովակի պրեմիերան։ Ալբոմում տեղ են գտնում նաև երկու այլ սինգլներ. «Planetary (Go!)» և «The Only Hope For Me Is You»։ Հաջորդը լինում է «Տրանսֆորմերները 3. Լուսնի մութ կողմը» ֆիլմի սաունդթրեքը։
Այդ ժամանակ խումբը կատարում է իր The World Contamination Tour անվանումով շրջագայությունը։ Այստեղ թմբկահար Բոբ Բրայրի փոխարեն որպես թմբկահար է ընդնունվում Մայքլ Պեդիկոնը՝ The Bled խմբից, որը My Chemical Romance-ի հին ընկերներից էր։ 2011 թվականի սեպտեմբերի 3-ին խումբը իր պաշտոնական էջում տեղեկացնում է այն մասին, որ Մայքլ Պեդիկոնը այլևս իրենց խմբի անդամը չէ։ «Վտարման» պատճառն այն էր, որ նա գումար էր գողացել համերգից հետո, որը հավաքվել էր 2011 թվականի սեպտեմբերի 1-ին։ Խմբի նոր թմբկահարը լինում է Ջարոդ Ալեքսանդերը, որը մինչև դա Death By Stereo և The Suicide File խմբերի անդամն էր ։ Սրանից հետո խումբը պայմանագիր է ստորագրում Honda Civic Tour-ի հետ այն մասին, որ 2011 թվականի աշնանը սկսի թողարկել իր հինգերորդ ալբոմը ։
Ժանր
Տարբեր քննադատներ MCR-ին վերագրում են ալտերնատիվ ռոք, էմո և այլ ոճեր։ Մանսավորապես այս ոճերով թողարկվել են առաջին երկու ալբոմները։
Ջերարդ Ուեյը բազմիցս հայտարարել է, որ նա չի սիրում էմո ոճը և դեմ է խմբի այդպիսի դասակարգմանը ։
Արտաքին հղումներ
Կատեգորիա:Ամերիկյան ռոք խմբեր Կատեգորիա:NME Awards մրցանակի դափնեկիրներ Կատեգորիա:2001 հիմնադրված երաժշտական խմբեր Կատեգորիա:«Գրեմմի» մրցանակի դափնեկիրներ
Կարբալյո (քաղաք)
Արտաքին հղումներ
Կատեգորիա:Իսպանիայի քաղաքներ
Ստարոդյուրտյուկեևո
Ստարոդյուրտյուկեևո (Стародюртюкеево, Иҫке Дүртекәй), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 98 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բալտաչևսկի շրջանի բնակավայրեր
Ալբերտո Մորենո
Ալբերտո Մորենո Պերես (Alberto Moreno Pérez, ծնվել է 1992 թվականի հուլիսի 5-ին, Սևիլյա), իսպանացի ֆուտբոլիստ, «Լիվերպուլի» ձախ պաշտպան։
Ակումբային կարիերա
Ալբերտոն «Սևիլյայի» սանն է։ 2011 թվականից մինչև 2013 թվական նա հանդես է եկել «Սևիլյա Ատլետիկոյում», իսկ առաջին թիմում դեբյուտը տեղի ունեցավ 2011/12 մրցաշրջանի վերջնամասում։ Մորենոյի դեբյուտը եղավ 2012 թվականի ապրիլի 8-ին «Ատլետիկի» դեմ խաղի ժամանակ ։ 2013 թվականի փետրվարին Ալբերտոն վերջնականապես տեղափոխվեց առաջին թիմ ։
2013 թվականի օգոսոտսի 13-ին «Սևիլյան» պայմանավորվեց «Լիվերպուլի» հետ Մորենոյի տրանսֆերի հարցում ։
2014 թվականի օգոստոսի 16-ին «Լիվերպուլը» պաշտոնական հայտարարեց Մորենոյի տրանսֆերի մասին։ Տրանսֆերը կազմեց 18 միլիոն եվրո։ Մորենոն սկսեց հանդես գալ 18 համարի ներքո։
«Լիվերպուլի» կազմում դեբյուտը տեղի ունեցավ «Մանչեսթեր Սիթիի» հետ խաղի ժամանակ։ 41-րդ րոպեին նրա սխալից հետո գոլ խփվեց Լիվերպուլի դարպասին։ Արդեն հաջորդ խաղում Մորենոն խփեց իր դեբյուտային գնդակը՝ «Տոտենհեմի» դարպասին։
Արտաքին հղումներ
Կատեգորիա:Սևիլյայի խաղացողներ Կատեգորիա:Լիվերպուլի խաղացողներ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Դեֆիբրեր
Դեֆիբրեր, պտտվող հղկաքարի վրա փայտանյութի (բալանս) տրոհմամբ փայտազանգված ստանալու մեքենա։ Լինում է գործողության։
Կատեգորիա:Գործիքներ
Էլիզաբեթ Հրլի
Էլիզաբեթ Ջեյն Հրլի (Elizabeth Jane Hurley, ), անգլիացի դերասանուհի, ֆոտոմոդել, պրոդյուսեր, դիզայներ, գործարար կին։ Ավարտել է Լոնդոնի ստուդիական կենտրոնը (London Studio Centre), որտեղ ուսանել է թատրոնի և պարերի դասարանում .։ Աշխատել է թատրոնում և հեռուստատեսությունում։ Նկարահանվել է մի շարք ֆիլմերում։ Նրա դերասանական հիշարժան աշխատանքներից է հմայիչ սատանայի կերպարի մարմնավորումը «Ցանկություններից կուրացածը» («Bedazzled») կինոնկարում ։
Արտաքին հղումներ
Կատեգորիա:1965 ծնունդներ Կատեգորիա:Անգլիացի դերասանուհիներ Կատեգորիա:Անգլիացի կինոդերասանուհիներ Կատեգորիա:Կինոպրոդյուսերներ Կատեգորիա:21-րդ դարի անգլիացի դերասանուհիներ
Հայ ավանդական երաժշտություն
«Հայ ավանդական երաժշտություն», մատենաշար։ Լույս է տեսնում Երևանում (պր. 1–10 թվական, 2008-2013 թվականներին)։
Կենսագրություն
Հրատարակում է Հայաստանի Հանրապետություն Գիտությունների Ազգային Ակադեմիայի արվեստի ինստիտուտը (Ա. Քոչարյանի անվան ձայնադարանի հավաքածուի հիման վրա)։ Խմբագրակազմ՝ Կարինե Խուդաբաշյան (գլխավոր խմբագիր), Հ. Պիչիկյան, Զավեն Թագակչյան, Ժ. Մեհրաբյան, Ա. Բաղդասարյան։ Ընդգրկում է 1927թվականից ցայսօր կատարված գիտարշավների նյութերը (շուրջ 15 000 միավոր)։ Յուրաքանչյուր հատոր բաղկացած է նախաբանից, ձայնագրված նյութերի նոտագիր և բանաստեղծական տեքստերի վերծանություններից, ծանոթագրություններից, այբբենական ցանկից և բարբառային բառարանից։ Տեքստերը հայերեն, ռուսերեն և անգլերեն են։
Տպագրվել են «Հայ նվագարանային երաժշտություն։ Պարեղանակներ։ Նվագներ» (պր. 1, 2, 2008 թվական, 2010 թվական ), «Հայ ժողովրդական երգեր և նվագներ (1927-1929 թվականներին գիտարշավային նյութերի ընտրանի)» (2008 թվական ), «Հայ երկրագործի աշխատանքային երգեր» (2009 թվական ), «Վասպուրականի ավանդական երգեր ու նվագներ» (2010 թվական ), «Հայ ավանդական պարերգեր (1953–1970 թվականներին՝ Սուրբ Լիսիցյանի գիտարշավի նյութերի հատընտիր)» (2010 թվական ), «Հայ վիպական երգեր» (2012 թվական ), «Ալաշկերտի ավանդական երգեր» (2012 թվական), «Ջավախքի պարերգեր և պարեղանակներ» (2012 թվական), «Վայոց ձորի ավանդական երգեր ու նվագներ» (2013 թվական ) պրակները։
Կատեգորիա:Մատենագիտություն
Վարդանիսի խաչքար (Շողագավանք)
Վարդանիսի խաչքար, գտնվում է Հայաստանի Գեղարքունիքի մարզի Ձորագյուղ գյուղում, այնտեղ գտնվող Շողագավանք վանական համալիրի եկեղեցու հյուսիսային պատի մոտ՝ գետնին կանգնեցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/22.4.7) ։
Տեղադրություն
Խաչքարը գտնվում է Շողագավանք վանական համալիրի եկեղեցու հյուսիսային պատի մոտ՝ կանգնեցված գետնին։
Վիմական արձանագրություն
Խաչքարը քիվին ունի 1 տող վիմական արձանագրություն.
Համաձայան արձանագրության՝ խաչքարը նվիրված է Վարդանիսին։
Ծանոթագրություններ
Կատեգորիա:Շողագավանքի խաչքարեր Կատեգորիա:Խաչքարերի վիմական արձանագրություններ
Chilesaurus diegosuarezi
Chilesaurus diegosuarezi, քորդավորների տիպին պատկանող խոտակեր դինոզավր։ Դինոզավրը մտնում է տերեպոդների ընթակարգի մեջ (Theropoda)։ Նրանց մնացորդները գտնվել են Բուենոս Այրես լճի տեղանքում (Չիլիի հարավում) ։
Կառուցվածք
Մարմինը երկարությունը տատանվում է 50 սանտիմետրից մինչև 3 մետրի սահմաններում։ Կոնքագոտին հիշեցնում է թռչնակոնքավոր մողեսներին։ Ունի երկար վիզ, առջևի ոտքերը կարճ են, գլուխը և ատամները փոքր են։ Ատամները նման են սովորական խոտակեր զաուրոպոդների ատամներին ։
Ստուգաբանություն
Դինոզավրի անվանումը գալիս է այն երկրից, որտեղից և գտնվել է նրա կմախքը, իսկ տեսակային անվանումը բխում է յոթամյա Դիեգո Սուարեսի (Diego Suárez) անունից, ով գտել էր ոսկորները։
Արտաքին հղումներ
Կատեգորիա:Դինոզավրեր Կատեգորիա:Խոտակեր դինոզավրեր
Երկկնություն
Երկկնություն (բիգամիա, երկամուսնություն), բազմակնության մասնավոր դեպք, տղամարդու՝ միաժամանակ երկու կանանց հետ ամուսնության մեջ գտնվելը։ «Երկկնություն» տերմինը ենթադրում է պոլիգամիայի իրավական արգելք․ օրենսդրորեն թույլատրված պրակտիկայի դեպքում սովորաբար օգտագործվում են «բազմակնություն» և «պոլիգամիա» տերմինները։
Հին և անտիկ աշխարհ
Հին Հռոմում երկկնությունը արգելված էր, սակայն գոյություն ուներ կենակցությունը (մի տղամարդու մեկ կամ մի քանի կանանց հետ երկարատև, ոչ պատահական և ոչ պաշտոնական կամ «քաղաքացիական» ամուսնություն) և մարմնավաճառությունը։ Հանրապետական դարաշրջանում տղամարդը կարող էր գտնվել և օրինական ամուսնության մեջ և կենակցել (տարբեր կանանց հետ)։ Նման ամուսնությունից ծնված երեխաները օրինական չէին համարվում, ուստի սահմանափակվել են ժառանգական իրավունքներով։ Հռոմեական կայսրությունում կենակցումը օրինական էր համարվում զինվորականնների շրջանում և մշտական կենակցությունը՝ ամուսնության անհնարինության դեպքում․ օրինակ, բարձրաստիճան պաշտոնյաների, հետերաների, սենատորների մոտ ։ Կենակցության ինստիտուտի զարգացմանը զուգնթաց արդեն ուշ հանրապետական շրջանում ընտանեկան հարաբերությունները այնքան էին բարդացել, որ դժվար էր տարանջատում մտցնել ամուսնության, կենակցության և պոլիգամիայի միջև։ Այդ կապակցությամբ կայսերական ընտանեկան օրենսդրությունը նպատակ ուներ կենակցությունը վերածել իրավական երևույթի, որոշել դրա պայմանները՝ ամուսնության ընթացքում ծագած պայմանների նմանությամբ ։
Միջին դարեր
Թան դինաստիայի (618-907 թվականներ) «Թան լյույ շու ի» մի շարք օրենքների համաձայն՝ երկկնությունը պատժվում էր 1 տարվա կատորգայի պատժով։ Այդ թվում՝ կնոջ ընտանիքը ստանում էր մեկ աստիճանով նվազեցված պատիժ (100 հարված ծանր փայտերով)։ Այն դեպքում, եթե տղամարդը ամուսնացել էր խաբեության ճանապարհով, ապա նա ենթարկվում էր 1․5 տարվա կատորագայի պատժի, իսկ կնոջ ընտանիքը պատժի չէր ենթարկվում ։
Նախաքրիստոնեական ժամանակաշրջանում հին ռուսական հասարակությունում կային ամուսնության երկու տեսակ՝ մոնոգամիա և պոլիգամիա։ Յարոպոլկ իշխանը, չնայած այն բանին, որ արդեն ուներ «հույն կին», որին հայրը՝ Սվյատոսլավ Իգորևիչը, բերել էր Բյուզանդիա արշավից, հաջողությամբ խնդրել է Պոլոցկի իշխանուհի Ռոգնեդայի ձեռքը ։ Սակայն երկպառակիչ պատերազմի ժամանակ Վլադիմիր Սվյատոսլավիչը Պոլոցկի գրավումից հետո բռնությամբ կնության է վերցրել Ռոգնեդային, որը նախկինում խնամախոսվել էր Յարոպոլկի համար ։ Ռուսաստանում քրիստոնեության ընդունումից հետո Վլադիմիրը ստիպված էր ընդունել քրիստոնեական սովորույթներն ու դիմել է Ռոգնեդային․ «Ես հիմա մկրտված եմ, ընդունել եմ քրիստոնեական հավատն ու օրենքը, հիմա ես պետք է ունենամ մեկ կին, որին և ես վերցրել եմ քրիստոնեության մեջ, դու էլ ընտրիր քեզ համար իմ բարձր աստիճանավորներից մեկին և ես քեզ կնության կտամ նրան» , բայց աղջիկը հրաժարվել է և դարձել է միանձնուհի։ Հավանաբար Ռուսիայում գոյություն ուներ տեգրամուսնություն՝ լևիրատ․ Վլադիմիր Սվյատոսլավիչը իր եղբոր՝ Յարոպոլկի սպանությունից հետո ամուսնացել է նրա այրու՝ «հույն Պրեդիսլավի հետ» ( «Володимиеръ же залеже жену братьню грекиню»)։ Շուտով նա լույս աշխարհ է բերել որդուն՝ Սվյատապոլկին, որը համարվում է «երկու հայրերից», քանի որ այրին արդեն հղի էր («մեղսագործից պտուղը չար է լինում»։
Դատելով ամեն ինչից՝ երկկնությունը արմատախիլ չի արվել լիովին։ Տարածված տեսակետ է համարվում, որ ինչպես հեթանոսական, այնպես էլ քրիստոնեական ժամանակաշրջանում բազմակնությունը ծաղկում է ապրել ազնվականության շրջանում, բնակչության ստորին շերտերում, առաջին հերթին տնտեսական պատճառներով, այն չի կիրառվել ։ Պատմաբան Բ․Ա․ Ռոմանովի կարծիքով հարկ է գնահատել, որ հենց իշխանների և բոյարների համար են ուղարկվել միտրոպոլիտ Հովհաննեսի խոսքերը, որը հրահանգել է պատժել սուրբ հաղորդությունից նրանց, որոնք «безъ студа и бес срама 2 жене имеють» ։
Բազմակնությունից բացի, հին ռուսական ազնվականության շրջանում տարածված է եղել նաև հարճությունը։
11-րդ դարում ռաբբի Գերշը 1000-ամյա արգելք է դրել բազմակնության վրա աշկենազների համար, որը դիտարկվում է որպես իրենց ընտանեկան հարաբերությունների եվրոպականացման քայլ (բազմակնություն մտցնելու տեսության հակառակորդների կարծիքով «1000 տարով» նշանակում է «ընդմիշտ») ։
12-րդ դարում Եվրոպայում դեռևս շարունակվում էր ամուսնության քրիստոնեացումը, տեղի է ունենում այն քրիստոնեական հիմնական խորհուրդի մեջ մտցնելը։ Շատ ուսումնասիրողներ կարծում են, որ 12-13-րդ դարերում ամուսնության պատմության մեջ վճռորոշ բեկում է տեղի ունեցել ։ Սակայն նման տեսակետի հետ ընդհանրապես համաձայն չէ Յու․ Լ․ Բեսսմերտնին, որը նշված ժամանակահատվածում նշում է եկեղեցական կանոններով չձևակերպված ամուսնական միությունների տարբեր տեսակների գոյության մասին ։
Յու. Լ. Բեսսմերտնին նշում է, որ 12-13-րդ դարերում եկեղեցու՝ ամուսնական կանոնադրությունը խախտելը ժամանակակիցների աչքերում միանշանակ դատապարտելի երևույթ չի եղել. «մոնոգամ քրիստոնեական ամուսնությունը անհաղթահարելի իդեալ չի դարձել ոչ ազնվականության, և ոչ էլ գյուղացիների և քաղաքացիների համար» ։
Գոյություն ունի գերմանական սագա 13-րդ դարի կեսերի կոմս Գլեյհենի՝ գերմանացի խաչակրի, Խաչակրաց վեցերորդ արշավանքի մասնակցի վերաբերյալ, այն մասին, որ նա թուրքական գերությունից փախել է սուլթանի աղջկա հետ, որը դարձել է նրա երկրորդ կինը ։ Հռոմի պապը համաձայնություն է տվել այն բանին, որ կոմսը առանց բաժանվելու առաջին կնոջից կնության վերցնի թրքուհու, եթե վերջինս քրիստոնեություն ընդունի։ Եռակի մարմնական ամուսնությունը երջանիկ շարունակվել է մինչև ամուսինների մահը, ինչի մասին պատմում է Էր Թյուրինգիայի Էրֆուրտի տաճարի տապանաքարի գրությունը  ։ Գյոթեն, որը ծանոթ էր այս պատմությանը, իր վաղ շրջանի «Ստելլա» (1775) դրամայում օգտագործել է այն իր պիեսի եզրափակիչ գլխում, որտեղ պիեսի հերոսներից մեկը՝ Սեսիլիան վերապատմում է այն իր ամուսին Ֆերնանդոյին՝ այսպիսով բացատրելով իր համաձայնությունը «երեքով սիրուն»՝ նրա և Ստելլայի հետ․ ավարտելով իր պատմությունը՝ նա արտաբերում է․ 14-15-րդ դարերում եկեղեցական մոնոգամ ամուսնության հեղինակությունը, որպես միակ օրինական ամուսնական միության ձև, Եվրոպայում աճել է։ Այս շրջանում սկսել է հետապնդվել նաև կոնկուբինատը։ Իրավունքը կարգադրել է պատժել նրան բանտով, թույլ է տրվել նաև ինքնադատաստան՝ ընդհուպ մինչև մեղավորների սպանություն։ Քաղաքներում գործում էր յուրօրինակ «բարքերի ոստիկանություն»։ Բացի այդ, Յու. Լ. Բեսսմերտնու կարծիքով, մոնոգամ ամուսնության կանոնի պահպանման մեջ մեծ դեր է խաղացել այնպիսի սովորույթը, ինչպիսին շարիվարին է, որի մասնակիցները առաջ էին շարժվում նույնիսկ աստվածաբաններին պարտադրելով եկեղեցական ամուսնության պահանջների պահպանում, ավելի անհանդուրժող լինելով նրանց շեղումների հանդեպ։
Ծանոթագրություններ
Կատեգորիա:Ամուսնություն Կատեգորիա:Ամուսնության տեսակներ Կատեգորիա:Ընտանիք Կատեգորիա:Միջանձնային հարաբերություններ
Մութ էներգիա
Տեսանելի տիեզերքը կազմում է ողջ տիեզերքի միայն 4%-ը։ 1998 թ.-ին գիտնականները ուսումնասիրելով գերնոր (Supernova) աստղերի լույսը եկան այն եզրակացության, որ տիեզերքը ընդարձակվում է մեծացող արագությամբ։ Գիտնականները պարզեցին, որ կա մի էներգիա, որը ստիպում տիեզերքը ընդարձակվել մեծացող արագությամբ և այդ էներգիան ստացավ «Մութ էներգիա» անվանումը, քանի որ այն չի ենթարկվում ֆիզիկայում գործող օրենքներին։ Մութ էներգիան կազմում է տիեզերքի մոտ 73%-ը։ Այն հավասարաչափ տարածված է ամբողջ տիեզերքում և տիեզերքի վրա ազդում է, որպես հակագրավիտացիոն ուժ։ Եթե մութ էներգիան լիներ թույլ կամ ուժեղ, ապա մեր գալակտիկայում աստղերի առաջացման արագությունը դանդաղ կլիներ և չէին առաջանա բավարար քանակությամբ ծանր էլեմենտներ, որոնցից կազմված է մեր մոլորակը։ Իսկ 1980- ականններին գիտնականները պարզեցին, որ գալակտիկանները արագ են պտտվում, և այդ արագության պատՃառով պետք է, որ հեռանային իրարից և ոչ թե կուտակվեին։ Հետևաբար պետք է լիներ մի մատերիա, որն ապահովոր ինչ-որ ձգողականությամբ։ Այդ մատերիան անվանվեց «Մութ Մատերիա», որը կազմում է տիեզերքի 23%-ը։
Գիտնականները պարզել են, որ մեզ տեսանելի տիեզերքը կազմում է ողջ տիեզերքի միայն 4%-ը։ Մնացած 96%-ը կազմում է մութ էներգիան և մութ մատերիան։
Կատեգորիա:Տիեզերք Կատեգորիա:Ֆիզիկական տիեզերագիտություն
Տուրուկա (գյուղ, Ուստ-Կուտսկի շրջան)
Տուրուկա (Турука), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 93 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Իրկուտսկի մարզի Ուստ-Կուտսկի շրջանի բնակավայրեր
Ջերվան
Ջերվան, գյուղ Արևմտյան Հայաստանում, Դիարբեքիրի վիլայեթի Չարսանջակի գավառակում ։ Գտնվում էր Խոզաթ գյուղաքաղաքից 21 կմ հարավ, Արածանի գետի աջակողմյան Սյունգիտ վտակի աջ ձորակողին։
Բնակչություն
XX դարի սկզբին ուներ 60 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Լյուիս Կուկ
Լյուիս Կուկ (Lewis Cook, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բորնմութի և Անգլիայի ազգային հավաքականի կազմում։ Խաղում է կենտրոնական կիսապաշտպանի դիրքում ։
Լիդս Յունայթեդ
Կուկը Լիդս Յունայթեդի ակադեմիայի սան է ։ Իր պրոֆեսիոնալ դեբյուտը նշեց 2014 թվականի օգոստոսի 9-ին՝ փոխարինման մտնելով Միլուոլի դեմ խաղում ։ Առաջին հանդիպումը Չեմպիոնշիպում թիմի մեկնարկային կազմում անցկացրեց օգոստոսի 30-ին՝ Բոլտոն Ուոնդերերսի դեմ խաղում ։ Իր առաջին մրցաշրջանում Կուկը անցկացրեց 38 հանդիպում՝ դառնալով 2 գոլային փոխանցման հեղինակ, ճանաչվեց Չեմպիոնշիպի տարվա լավագույն նորեկ և Լիդս Յունայթեդի տարվա լավագույն երիտասարդ ֆուտբոլիստ ։
2015 թվականի մայիսի 11-ին Կուկը երկարաձգեց պայմանագիրը Լիդս Յունայթեդի հետ մինչև 2017 թվականը ։ Իր առաջին գոլը պրոֆեսիոնալ կարիերայում խփեց օգոստոսի 13-ին՝ Անգլիայի լիգայի գավաթի Դոնկաստեր Ռովերսի դեմ խաղում, ապա հեռացվեց խաղադաշտից՝ կարմիր քարտ ստանալով հանդիպման 37-րդ րոպեին ։ Չեմպիոնշիպում իր առաջին գոլը խփեց 2016 թվականի փետրվարի 23-ին՝ Ֆուլհեմի դեմ խաղում  ։ 2015-16 մրցաշրջանում Կուկը ճանաչվեց Ֆուտբոլային Լիգայի տարվա լավագույն երիտասարդ ֆուտբոլիստ, ինչպես նաև՝ Լիդսի լավագույն երիտասարդ ֆուտբոլիստ ։ Բացի այդ, Ֆուլհեմի դեմ խաղում նրա խփած գնդակը ճանաչվեց ակումբի տարվա լավագույն գոլը ։ Լիդս Յունայթեդի կազմում Կուկը անցկացրեց 85 հանդիպում՝ դառնալով 2 գոլի և 5 գոլային փոխանցման հեղինակ։
Բորնմութ
2016 թվականի հուլիսի 8-ին Կուկը 4 տարվա պայմանագիր կնքեց Բորնմութի հետ   ։ Իր դեբյուտը Պրեմիեր Լիգայում նշեց օգոստոսի 14-ին՝ թիմի մեկնարկային կազմում խաղադաշտ դուրս գալով Մանչեսթեր Յունայթեդի դեմ խաղում  ։ Կուկը անցկացրեց ևս 2 հանդիպում Անգլիայի լիգայի գավաթում, սակայն հետո երկար ժամանակով դուրս մնաց կազմից կոճի վնասվածքի պատճառով։ Նա խաղադաշտ վերադարձավ 2017 թվականի ապրիլի 15-ին՝ փոխարինելով Ջեք Ուիլշերին Տոտենհեմի դեմ խաղում  ։ Դեկտեմբերի 9-ին Կուկը գոլային փոխանցում տվեց Ջերմեյն Դեֆոյին Քրիսթալ Փելասի դեմ խաղում, իսկ հանդիպումն ավարտվեց 2-2 հաշվով  ։
2018 թվականի մայիսի 18-ին Կուկը երկարաձգեց իր պայմանագիրը Բորնմութի հետ մինչև 2022 թվականը   ։ Դեկտեմբերի 6-ին նա ստացավ ծնկի վնասվածք՝ բաց թողնելով մրցաշրջանի շարունակությունը    ։
Միջազգային կարիերա
Կուկը ներկայացրել է Անգլիան բոլոր տարիքային երիտասարդական հավաքականներում։ 2014 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը ՝ անցկացնելով 4 հանդիպում և օգնելով Անգլիային հաղթել մրցաշարը ՝ եզրափակչում հետխաղյա 11-մետրանոցների հարվածաշարում պարտության մատնելով Նիդերլանդներին ։ 2017 թվականին Կուկը, որպես Մ20 հավաքականի ավագ, մասնակցեց աշխարհի առաջնությանը ՝ անցկացնելով 6 հանդիպում, դառնալով 1 գոլի ու 2 գոլային փոխանցման հեղինակ։ Անգլիան հաղթեց առաջնությունը ՝ եզրափակչում 1-0 հաշվով հաղթելով Վենեսուելային  ։ 2018 թվականին Կուկը Անգլիայի Մ21 հավաքականի հետ հաղթեց Տուլոնի առաջնությունը ։
Անգլիայի ազգային հավաքական Կուկը առաջին անգամ հրավիրվեց 2017 թվականի նոյեմբերի 11-ին՝ Բրազիլիայի դեմ խաղի համար , սակայն այս հանդիպման ժամանակ խաղադաշտ դուրս չեկավ ։ Իր դեբյուտը ազգային հավաքականում նշեց 2018 թվականի մարտի 27-ին՝ փոխարինելով Ջեսի Լինգարդին Իտալիայի դեմ ընկերական խաղում  ։ Մայիսին Կուկը ընդգրկվեց Անգլիայի՝ 2018 թվականի աշխարհի առաջնության համար նախնական կազմում , սակայն դարձավ 5 ֆուտբոլիստներից մեկը, ով դուրս մնաց վերջնական թիմից  ։
Ակումբային վիճակագրություն
2019 թվականի ապրիլի 27-ի դրությամբ
Միջազգային վիճակագրություն
2019 թվականի ապրիլի 27-ի դրությամբ
Միջազգային
Անգլիա Մ17
Անգլիա Մ20
Անգլիա Մ21
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Անգլիացի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Բորնմութի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Pre-mortem
Pre-mortem, որը հայտնի է նաև որպես premortem (թարգ.՝ մահվանից առաջ), կառավարչական ռազմավարություն, որի շրջանակներում նախագծի թիմը տեսականորեն կառուցում է նախագծի կամ կազմակերպության ձախողման սցենարները և դրանց հիման վրա տրամաբանությունը զարգացնում է հակառակ ուղղությամբ՝ նախագծի կամ կազմակերպության ձախողմանը նպաստող երևույթները ախտորոշելու համար ։
Ծանոթագրություններ
Կատեգորիա:Բիզնես վերլուծություն Կատեգորիա:Նախագծերի կառավարում
Մալոուկրաինկա
Մալոուկրաինկա (Малоукраїнка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1922 թվականին։
2001 թվականի տվյալներով Մալոուկրաինկա գյուղում բնակվում էր 304 մարդ։ Բնակավայրը զբաղեցնում է 0,67 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Ելանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1922 թվականին հիմնադրված բնակավայրեր
Զբաղվածությունը Հայաստանում
Զբաղվածությունը հանրապետությունում կարգավորվում է ՀՀ Սահմանադրությամբ (1995), ՀՀ Քաղաքացիական օրենսգրքով (1998), ՀՀ Աշխատանքային օրենսգրքով (2004), «Բնակչության զբաղվածության և գործազրկության դեպքում սոցիալական պաշտպանության մասին» ՀՀ օրենքով (2005), միջազգային պայմանագրերով և օրենսդրական այլ ակտերով։ ՀՀ անկախացումից հետո էականորեն փոխվել է զբաղվածության կառուցվածքը տնտեսության գլխավոր ճյուղերում, արդյունաբերության և շինարարության մեջ զբաղվածությունը Նվազել է շուրջ 2,5 անգամ 41,6 %-ից (1990) հասել է 15,4 %-ի (2005), հետագայում՝ 10,6 %-ի (2009)։ Զբաղվածների տեսակարար կշիռն աճել է գյուղատնտեսության (այդ թվում՝ անտառատնտեսության և ձկնաբուծության) մեջ՝ 17,7 %-ից (1990) հասնելով մինչև 46,2 %-ի (2005)։ Ըստ ԱՎՇ գնահատման՝ 2009 թվականին երկրում զբաղված է եղել 1,15 միլիոն մարդ (տնտեսապես ակտիվ բնակչության 81,3 %-ը)։ Զբաղվածների 96,6 %-ն ունեցել է մեկ աշխատանք, 3,4 %-ը՝ մեկից ավելի։ Աշխատատեղերի քանակը կամ ընդհանուր զբաղվածությունը գնահատվել է մոտ 1,19 միլիոն։ Մասնավոր կազմակերպություններն ապահովել են զբաղվածության 70,7 %-ը, պետական կազմակերպությունները՝ 25,7 %, մնացածը՝ ՏԻՄ-երը, ՀԿ-ները և մասնավոր գործատուները։ Վարձու աշխատողների աշխատատեղերը կազմել են զբաղվածության ավելի քան կեսը՝ 55,3 %, ինքնազբաղվածներինը՝ 26,3 %, ընտանիքի չվարձատրվող անդամները՝ 17,8 %, գործատուները՝ 0,4 %։ Աշխատատեղերի մեծամասնությունն ստեղծվել է ֆորմալ հատվածի կազմակերպություններում՝ 52,4 %, ոչ ֆորմալ (ստվերային) կազմակերպություններում՝ 37,8 %, տնային տնտեսություններում՝ 9,8 %։ 2009 թվականին զբաղվածության 52,1 %-ը (621.700 աշխատատեղ) գնահատվել է որպես ոչ ֆորմալ, որը կանանց շրջանում փոքր-ինչ ավելի է եղել, քան տղամարդկանցը՝ կազմելով համապատասխանաբար՝ 53,4 % և 51,0 %։ Ոչ ֆորմալ զբաղվածությունը գերակշռել է առավելապես գյուղ, բնակավայրերում և կազմել 82,1 %։ Քաղաքներում աշխատատեղերի միայն քառորդ մասն է եղել ոչ ֆորմալ (24,5 %)։ 2005-2009 թվականին գյուղատնտեսական ոլորտի զբաղվածությունը փոքր-ինչ նվազել է՝ կազմելով 45,2 %, շարունակ, նվազման միտում ունի նաև արդյունաբերության ոլորտի զբաղվածությունը՝ 10,6 %, իսկ ծառայությունների մատուցման ոլորտում նկատվում է զբաղվածության աճի միտում 39,3 % (2009)։ Զբաղված է 16-24 տարեկանների 10,47 %-ը, 25-34 տարեկանների՝ 20,03 %-ը, 35-54 տարեկանների՝ 49,36 %-ը, 55-64 տարեկանների՝ 14,27 %-ը, 65-ից բարձր տարիք ունեցողների՝ 5,86 %-ը (2008)։
Սղագրություն
Սղագրություն, արագ գիր, որ հիմնված է նշանների, կրճատված բառերի և բառակապակցությունների հատուկ համակարգի կիրառման վրա։ Սղագրման արագությունը գերազանցում է սովորականին 4-7 անգամ։ Սղագրությունը հայտնի էր վաղ անցյալում։ Առաջին արժանահավատ հուշարձաններից մեկը Աթենքի Ակրոպոլիսի մարմարյա սալաքարի վրա մ․ թ․ ա․ 350 թվականին կատարված գրառումն է (սղագրական նշաններով)։ Հին Հռոմի դպրոցներում մինչև 11-րդ դարում սովորական գրին զուգընթաց դասավանդվում էր արագ գիր՝ «տիրանյան նշաններով» (դրանք ստեղծողի՝ Տիրանի (մ․ թ․ ա․ 1-ին դարում) անվամբ)։
Զբաղվածությունը Հայաստանում
Կատեգորիա:Զբաղվածություն
Սղագրություն
17-րդ դարից սկսած առաջարկվել է սղագրության մոտ 3 հազար տարբերակ։ Ժամանակակից սղագրության մեջ տարբերակվում են շեղագիր և երկրաչափական համակարգեր, որոնք հայտնագործվել են Անգլիայում (երկրաչափականը՝ Ջոն Ուիլիսը 1602 թվականին, շեղագիրը՝ Ս․ Բոդլին 1789 թվականին)։ Շեղագիր համակարգում ձայնավորի համար նշանները վերցված են սովորական գրից՝ զուգակցված միացման գծերով, երկրաչափականում՝ նշանները բաղկացած են երկրաչափական պատկերներից՝ առանց միացման գծերի։ Երկրաչափական համակարգը ընդունվել է համեմատաբար կարճ բառերով լեզուների համար (անգլերեն, ֆրանսերեն, իսպաներեն), շեղագիրը՝ երկար բառերով լեզուների համար (սլավոներեն, սկանդինավերեն, գերմաներեն)։
Հիմնական ուղղություններն են.
Հայկական ինքնուրույն սղագրության հեղինակի՝ Շաքե Ծերոնյանի և կատարելագործող Պողոս Վարդանյանի «Ծերոնյան մեթոդը» պետականորեն հաստատվել է 1957 թվականի դեկտեմբերին ՀԽՍՀ Մինիստրների խորհրդի որոշմամբ։ Այն հիմնված է հայոց լեզվի հնչյունական, քերականական օրենքների և հայերենի հնչյուններից բխող առանձնահատկությունների վրա։ Տառերը կազմված են երկրաչափական ձևերից և արտահայտվում են բաղադրյալ տառերի, հանգուցային միջոց հանդիսացող ձայնավորների միացությունների կանոններով, պայմանական նշաններով և կրկնավոր բարդ ու ածանցավոր բառերի, բառի մեջ նույն տառի կրճատման հատուկ կանոնների, նշանների օգնությամբ։
Հայերենի ամենագործածական «Ն» և «Ր» բաղաձայններն ունեն իրենց հատուկ կանոնները։ Հայկական սղագրությունը գրվում է տողի վրա։ Ձայնավորների գրաված կայուն տեղի պատճառով տողի վերին և ներքին մասերում առաջանում է բաղադրյալ նշանների 16 խմբավորում, որոնք բաղաձայնական ընդհանուր օրենքի համաձայն ներառնում են 525 նշան, օրինակ, պար, փիր, բեր, փըռ և այլն։ Տառակապակցությունների այդ խմբերը վանկեր ներկայացնող կայուն զուգորդումներ են։ Հատուկ կանոնի են ենթարկվում երկհնչյունները։ Կա պայմանական ամենագործածական բառարմատների 90 նշան։ Հայկական սղագրությունը, ի տարբերություն այլ մեթոդների, գրվում է ինքնահոսով, ոչ թե դաստակի, այլ մատների շարժումով, րոպեում կարելի է գրել 130-140 բառ, տետրի մեկ էջի վրա՝ մինչև 1800 բառ։
Ստարոդուբովշչինա
Ստարոդուբովշչինա (Стародубовщина), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Գարեջրով ապուր
Գարեջրով ապուր, ապուրի տեսակ, որի մեջ ջրից և արգանակից բացի որպես հեղուկ զանգված օգտագործվում է գարեջուր։ Այսպիսի ապուրների բաղադրության մեջ մտնում են հում ձվեր, կաթնամթերքներ, շաքարավազ, համեմունքներ։ Գարեջրով ապուրների հետ մատուցում են սուխարիներ պատրաստված սև հացից։ Գոյություն ունեն գարեջրով ապուրի բազմազան տեսակներ ՝ սկսած ամենահասարակներից, որի մեջ ջրից և գարեջրից բացի մտնում են միայն հում ձվի դեղնուց, շաքարավազ և համեմունքներ, և վերջացրած ամենաբարդ ապուրներով, որոնք պարունակում են բազմազան բաղադրիչներ, այդ թվում՝ բեկոն, սունկ, սոխ, կարտոֆիլ, գազար և այլն։
Արտաքին հղումներ
Կատեգորիա:Ապուրներ Կատեգորիա:Եվրոպական խոհանոց Կատեգորիա:Գարեջուր
Տրապիզոնի սանջակ
Տրապիզոնի սանջակ (Տրապեզոնդի սանջակ, Տրապզունի սանջակ), սանջակ (գավառ) Տրապիզոնի նահանգում, նրա հյուսիսային կողմում, Տրապիզոն քաղաքի շրջակայքում։ Հյուսիսից սահմանը Սև ծովն է, հարավից՝ Գյումուշխանեի սանջակը, իսկ հարավ-արևելքից՝ Էրզրումի նահանգը։
Վարչական բաժանում
Բաժանված էր 7 գավառակների (կազա) և 13 գավառախմբի (նահիե)։ Նրա գավառակներն էին՝ Օրդու, Կերասուն, Կյուրելե, Վագֆը-Քեբիր, Ակչեբատ, Սյուրմենե, Օֆ։
Հայերը Տրապիզոնի սանջակում
Հայերը հիմնականում բնակվում էին Տրապիզոն քաղաքում և Օրդուի գավառակում ու Համշենի շրջանում։ «Հուշամատյան Մեծ Եղեռնի» ժողովածուի տվյալներով 1914 թ. գավառում կար 60.000 հայ բնակիչ, իսկ ըստ Լեփսիուսի՝ 32.700։ Նրանց մեծագույն մասը 1915-ին ենթարկվեց բռնագաղթի և բնաջնջման։
Կատեգորիա:Օսմանյան կայսրություն
Պրիբուգսկոե (գյուղ, Օչակովի շրջան)
Պրիբուգսկոե (Прибузьке), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Պրիբուգսկոե գյուղում բնակվում էր 130 մարդ։ Բնակավայրը զբաղեցնում է 0,353 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Օչակովի շրջանի բնակավայրեր Կատեգորիա:Ուկրաինայի գյուղեր
Նատալյա Գլեբովա
Նատալյա Վլադիմիրի Գլեբովա (Natalie Glebova, ), ազգությամբ ռուս մոդել, Միսս Տիեզերք Կանադա 2005 (Miss Universe Canada), Միսս Տիեզերք 2005 Բանգկոկում։
Կենսագրություն
Նատալյան ծնվել է Կրասնոդարի երկրամասի Տուապսե քաղաքում։ Վեց տարի սովորել է տեղի թիվ 6 ավագ դպրոցում։ Նա սովորել է դասական դաշնամուր և 12 տարեկանում ավարտել պրոֆեսիոնալ երաժշտական ​​դպրոցը։ Հաղթել է մարզական ռիթմիկ մարմնամարզության տարբեր առաջնություններում։
13 տարեկանում՝ 1994 թվականին, Նատալյա Գլեբովան ծնողների հետ արտագաղթել է Կանադայի Տորոնտո քաղաք։ Նախքան «Միսս տիեզերք» մրցույթը Նատաշան աշխատել է որպես մոդել և Տորոնտոյի Ռայերսոնի համալսարանում ստացել տեղեկատվական տեխնոլոգիաների ոլորտում առևտրի, կառավարման և շուկայավարման բակալավրի աստիճան։ Աշխատել է նաև որպես տարրական և ավագ դպրոցի մոտիվացիոն խոսնակ։
2004 թվականին Նատալյան մասնակցել է «Միսս տիեզերք Կանադա» մրցույթին, որտեղ զբաղեցրել է երրորդ տեղը։ 2005 թվականի հունվար ամսվա մրցումներում նա նվաճել է «Միսս Կանադա» տիտղոսը։
Նատալյա Գլեբովան մասնակցել է Բանգկոկում կայացած «Միսս Տիեզերք 2005» մրցույթին և հաղթող ճանաչվել։ Նրա հաղթանակը Կանադայի պատմության մեջ երկրորդն էր՝ Լոնդոնից Կարեն Դիանա Բոլդվինից հետո, որը «Միսս տիեզերք» մրցույթում հաղթել էր 1982 թվականին։
Անձնական կյանք
2007 թվականի նոյեմբերի 29-ին Նատալյան ամուսնացել է Թաիլանդի հայտնի թենիսիստ Պարադորնա Սիչափխանի հետ։ Հարսանիքը տեղի է ունեցել Բանգկոկում։ 2011 թվականի փետրվարի 25-ին զույգը հայտարարել է ամուսնալուծության մասին ։
2016 թվականի ապրիլի 9-ին ծնվել է Գլեբովայի և Դին Քելիի դուստրը՝ Մայա Քելլի Գլեբովան ։
Արտաքին հղումներ
Կատեգորիա:Կանադացի մոդելներ Կատեգորիա:Ռայերսոնի համալսարանի շրջանավարտներ Կատեգորիա:Միսս Տիեզերք Կատեգորիա:Ռուս մոդելներ Կատեգորիա:Գեղեցկության մրցույթի հաղթողներ
(6780) Բորոդին
(6780) Բորոդին (Borodin), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 2-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,250198 ա. մ., առավելագույնը մոտենում է 1,8546 ա. մ. հեռավորության վրա և հեռանում 2,6458 ա. մ. ։ Արեգակի շուրջ մեկ ամբողջական պտույտ է կատարում 1232,9 երկրային օրվա ընթացքում, իր ուղեծրով շարժվելով միջինում 0,291993 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,95° անկյուն։
Ադել Հյուգո
Ադել Հյուգո (Adèle Hugo, ), Վիկտոր Հյուգոյի և Ադելի դուստրը։ Ֆրանսուա Տրյուֆոյի «Ադել Հ.-ի պատմությունը» ֆիլմի գլխավոր հերոսուհու նախատիպն է։ Իր անվանումով Ադել Հյուգոյին է պարտական այսպես կոչված՝ «Ադելի համախտանիշը», այն է՝ երկարատև սիրային կախվածություն, հիվանդագին կիրք, որը մնում է անպատասխան։ Ադելը երկար ժամանակ տառապել է անգլիացի սպա Ալբերտ Պինսոնի նկատմամբ անպատասխան զգացմունքներից։